เรื่องร้องเรียน (ถนน,จราจร,ร้องเรียน,กีดขวาง) วันที่ 2023-10-11 03:00:19 — แขวงวัดโสมนัส เขตป้อมปราบศัตรูพ่า จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043028

ขอให้แก้ไขปัญหาการจอดรถกีดขวางและตั้งร้านค้าแผงลอยกีดขวางการจราจร  บริเวณซอยมหาจักร เขตป้อมปราบศัตรูพ่าย กรุงเทพมหานคร จุดสังเกตผู้ร้องแจ้งว่าอยู่ข้างตึกแคปปิตอล พลาซ่า  เนื่องจากผู้ร้องแจ้งว่าในพื้นที่ถนนดังกล่าวเป็นถนน 1 ช่องจราจร(ทางเดินรถชนิด One way) มีระยะทางยาวประมาณ 500 เมตร มักจะมีประชาชนนำรถจักรยานยนต์และรถยนต์มาจอดกีดขวางเส้นทางจราจร โดยส่วนใหญ่จะเป็นรถจักรยานยนต์ นำมาจอดทั้ง 2 ฝั่งถนน อีกทั้งยังมีร้านค้ามาตั้งแผงลอยบนพื้นผิวถนน ส่งผลให้ถนนมีช่องทางจราจรคับแคบลง ทำให้เกิดการจราจรติดขัด และกีดขวางทางสัญจรเข้า-ออก ของคนที่พักอาศัยในพื้นที่ สร้างความเดือดร้อนให้ผู้ร้องและประชาชนในพื้นที่เป็นอย่างมาก ซึ่งผู้ร้องทราบมาว่าทางสำนักงานเขตป้อมปราบศัตรูพ่ายมีการประชาชนสัมพันธ์ลงพื้นที่กวดขันการจอดรถกีดขวางและตั้งร้านค้าแผงลอยบนพื้นผิวถนนตามพื้นที่อื่นแล้ว อาทิ ถนนกรุงเกษม แต่ในพื้นที่ถนนมหาจักรยังไม่มีเจ้าหน้าที่ลงพื้นที่กวดขันเลย ประสบปัญหามาเป็นระยะเวลามากกว่า 6 เดือนแล้ว จึงประสงค์ให้หน่วยงานที่เกี่ยวข้องแก้ไขปัญหาการจอดรถกีดขวางการจราจรบริเวณดังกล่าว เพื่อบรรเทาความเดือดร้อนให้ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata